Държавен вестник, бр. 54, 2025 г., стр. 11

БРОЙ  54	
Д Ъ Р Ж А В Е Н  В Е С Т Н И К 	
СТР.  11   
(2) Когато не са постъпили възражения, 
съдът одобрява съставения списък на приетите 
вземания в закрито заседание. 
(3) Решението за одобряване на списъка 
се обявява в Регистъра по несъстоятелност. 
Оспорване на одобрения списък на при­
етите вземания 
Чл. 48. (1) Решението на съда за одобря­
ване на списъка на приетите вземания може 
да бъде обжалвано пред въззивния съд от: 
1. длъжника, ако съдът е оставил без ува­
жение възражението му срещу съществуването 
на прието вземане или ако съдът е включил 
вземане в списъка на приетите вземания след 
разгледано възражение на кредитор; 
2. кредитор, ако съдът е оставил без уваже­
ние възражението му срещу съществуването 
на прието вземане на друг кредитор или ако 
съдът е включил вземане на друг кредитор 
в списъка на приетите вземания след разгле­
дано възражение; 
3. кредитор с неприето вземане, ако съдът 
е оставил възражението му без уважение или 
ако съдът е изключил вземането от списъ­
ка на приетите вземания по възражение на 
длъжника или на друг кредитор. 
(2) Жалбата се подава в 14-дневен срок от 
обявяване на решението на съда за одобрява­
не на списъка на вземанията. Към жалбата 
се прилагат писмени доказателства относно 
съществуването или несъществуването, ос­
нованието и размера на вземането. 
(3) В производството пред въззивния съд 
участват длъжникът, синдикът и кредиторите 
жалбоподатели и кредиторите, чиито вземания 
са оспорени. Кредиторите с приети вземания 
могат да встъпят като трети лица – помагачи 
на някоя от страните. 
(4) Съдът разглежда жалбите в едно съ­
дебно заседание. 
(5) Решението на въззивния съд има ус­
тановително действие в отношенията между 
длъжника, синдика и всички кредитори в 
производството по несъстоятелност. 
Раздел V
Мерки за попълване масата на несъстоя­
телността
Прекратяване на договор 
Чл. 49. (1) Синдикът може да прекрати 
всеки договор, по който длъжникът е страна, 
ако договорът не е изпълнен изцяло или час­
тично от насрещната страна, като є отправи 
предизвестие от 15 дни. При прекратяване на 
договора насрещната страна има право на 
обезщетение за претърпените вреди.
(2) Запазването на договор, по който 
длъжникът прави периодични плащания, не 
задължава синдика да извърши плащанията, 
които са просрочени преди датата на реше­
нието за откриване на производството по 
несъстоятелност.
Прихващане 
Чл. 50. (1) Кредитор може да извърши при­
хващане със свое задължение към длъжника, 
ако преди датата на решението за откриване 
на производството по несъстоятелност две­
те задължения са съществували и са били 
насрещни и еднородни и вземането му е 
било изискуемо. Ако вземането му е станало 
изискуемо по време на производството по 
несъстоятелност или в резултат на решение­
то за обявяване в несъстоятелност, както и 
ако еднородността на двете задължения е 
настъпила в резултат на това решение, кре­
диторът може да извърши прихващане едва 
след настъпване на изискуемостта, съответно 
еднородността.
(2) Изявлението за прихващане се отправя 
до синдика.
(3) Ако кредиторът е придобил вземането и 
задължението си към длъжника преди датата 
на решението за откриване на производство­
то по несъстоятелност, но към момента на 
придобиване на вземането или задължението 
е знаел, че е настъпила неплатежоспособност 
или че е поискано откриване на производство 
по несъстоятелност, прихващането е недей­
ствително по отношение на кредиторите на 
несъстоятелността.
Запечатване 
Чл. 51. (1) При опасност от разпиляване, 
унищожаване или укриване на имущество 
съдът по несъстоятелността може да разпо­
реди запечатване на помещения, оборудване, 
превозни средства и други, в които се съхра­
няват вещи на длъжника.
(2) Не се запечатват обитаеми жилища и 
помещения, необходими за задоволяване на 
жизнените потребности на длъжника и чле­
новете на неговото семейство или за съхраня­
ване на подлежащи на бързо разваляне вещи.
(3) Запечатването се извършва от съдебен 
изпълнител. Протоколът за извършените 
действия се изпраща на съда.
Опис на имуществото 
Чл. 52. (1) В тридневен срок от назна­
чаването му синдикът трябва да започне
извършване на опис на недвижимите и дви­
жимите вещи, пари, ценности, ценни книги, 
договори и други, на вземанията на длъжника 
и на намиращите се във владение на трети 
лица вещи. Синдикът уведомява длъжника 
за предприетите от него действия. 
(2) Описът се предоставя на съда и се 
обявява в Регистъра по несъстоятелност. 
Синдикът отговаря за описаното имущество, 
ако то не е предадено на длъжника или на 
трето лице за пазене. 
(3) Ако след извършването на описа се 
открие друго имущество, извършва се до­
пълнителен опис.